

**KISKŐRÖS VÁROS JEGYZŐJE**

**6200 Kiskőrös, Petőfi Sándor tér 1.**

**TÁJÉKOZTATÓ**

**2021. évtől egyes önkormányzati adóigazgatási hatásköröket a Nemzeti Adó- és Vámhivatal (NAV) vette át, illetve a helyi iparűzési adóbevallás és előlegcsökkentésre irányuló nyilatkozattételi kötelezettség teljesítését is a NAV felé kell teljesíteni**

1. **Belföldi gépjárművek adóztatása**

A gépjárműadóról szóló 1991. évi LXXXII. törvény (Gjt.) 2021. évtől hatályos rendelkezései alapján a **belföldi gépjárművek adója** **esetében az adóhatósági feladatokat** már nem az önkormányzati adóhatóság végzi, hanem **2021. január 1-jétől** **az állami adóhatóság látja el.**

**2021. január 1-jét megelőző időszakra eső gépjárműadóügyekben** *(2020. december 31-ig terjedő időszak adókötelezettségének megállapítása, ezen időszak adójának beszedése, végrehajtása, erre az időszakra vonatkozó ellenőrzés és szankciók megállapítása)* az **adóhatósági feladatokat** *- a Gjt. 2020. december 31-ig hatályos szövege alapján* - **továbbra is az illetékes Kiskőrös Város Önkormányzati Adóhatósága látja el.**

A 2020. december 31-ig fennálló gépjárműadó tartozásokat az önkormányzati adóhatóság számlájára kell megfizetni.

*(Kiskőrös Város Önkormányzata Gépjárműadó beszedési számla*

*10400621-00027765-00000003)*

Az év elején a NAV minden érintettnek határozatot küld a fizetendő adóról, az aktuális fizetési határidőkről és az új gépjárműadó-bevételi számláról. A gépjárműadó első részletét 2021. április 15-éig, a második részletet 2021. szeptember 15-éig kell befizetni.

*Részletekről itt olvashatnak:*

[*https://www.nav.gov.hu/nav/sajtoszoba/hirek/Gepjarmuado\_\_mi\_valto20201222.html*](https://www.nav.gov.hu/nav/sajtoszoba/hirek/Gepjarmuado__mi_valto20201222.html)

1. **Helyi iparűzési adóbevallás benyújtása**

2021. január 1-jétől az adóalanyok - *főszabály szerint* -**kizárólag az állami adóhatósághoz kötelesek elektronikus úton benyújtani a helyi iparűzési adóbevallásukat, legyen az új bevallás, régi elmaradás, vagy önellenőrzés, illetve bevallás javítás**. Így, a nyomtatványok a Nemzeti Adó-és Vámhivatal (NAV)honlapján, a <https://www.nav.gov.hu/> oldalon ÁNYK formátumban fellelhetők. Az Elektronikus Önkormányzati Portálról a helyi iparűzési adóbevallásokat idén már nem lehet benyújtani egyetlen önkormányzat felé sem.

Fontos, hogy maga **az iparűzési adóbevallás feldolgozása**, esetleges **javítása** az önkormányzati adóhatóságnál történik és az **adófizetést** is az önkormányzat számlájára kell változatlanul megtenni.

A helyi iparűzési adó és adóelőleg fizetési kötelezettséget Kiskőrös Város esetében az önkormányzat iparűzési adó beszedési számlájára lehet megfizetni.

*(Kiskőrös Város Önkormányzata Iparűzési adó beszedési számla*

*10400621-00027762-00000006)*

Kizárólag **az egyéni vállalkozónak nem minősülő magánszemély iparűzési adóalany (vállalkozó)** az iparűzési adóbevallási nyomtatványt **papíralapon is benyújthatja**, tekintve, hogy e minőségében nem kötelezhető elektronikus kapcsolattartásra. Amennyiben a magánszemély vállalkozó a papíralapú bevallás-benyújtást választja, akkor azt az önkormányzati adóhatósághoz teheti meg. A nyomtatványok elérhetőek lesznek honlapunkon /www.kiskoros.hu/

1. **A mikro-, kis-és középvállalkozásnak minősülő vállalkozónak az iparűzési adóelőleg csökkentés lehetőségét nyilatkozat formájában kell kérni**

A mikro-, kis-és középvállalkozásnak minősülő vállalkozóknak a 2021. évben, az adott előleg-fizetési időpontban esedékes - a helyi adókról szóló 1990. évi C. törvény. szerint bevallott és a 2021. évben az önkormányzati adórendelet szerinti adómértékkel bevallandó - adóelőleg 50 százalékát kell az egyes esedékességi időpontokban megfizetni, ha erre vonatkozóan nyilatkozatot tesznek.

**A vállalkozóknak** (a 2021. március 15-i előlegfizetés miatt) **nyilatkozatot kell tenniük legkésőbb 2021. február 25-ig a székhelye, telephelye szerinti önkormányzati adóhatóság számára**, ha élni kívánnak az adó felezés lehetőségével.

Az említett **nyilatkozat** **2021. januárjától kizárólag az állami adó-és vámhatóságon keresztül, elektronikus úton, az állami adó-és vámhatóság által rendszeresített elektronikus nyomtatványon nyújtható be.** A nyomtatvány a Nemzeti Adó-és Vámhivatal (NAV) honlapján https://www.nav.gov.hu/ÁNYK formátumban lesz elérhető.

A nyilatkozat alapján a meg nem fizetendő előleg-részlet összegével Kiskőrös Város önkormányzati adóhatósága a vállalkozó iparűzési adóelőleg-kötelezettsége összegét hivatalból, határozathozatal nélkül csökkenti.

**A 2021. évben végződő adóévben azon, a helyi adókról szóló 1990. évi C. törvény szerinti vállalkozó esetén, amely azzal felel meg a kis-és középvállalkozásokról, fejlődésük támogatásáról szóló 2004. évi XXXIV. törvény** (a továbbiakban: KKV törvény) **szerinti mikro-, kis-és középvállalkozássá minősítés feltételeinek**, hogy esetében a KKV törvény 3. § (1) bekezdés b) pontjában meghatározott **nettó árbevétel vagy mérlegfőösszeg értékhatár legfeljebb 4 milliárd forint**, a helyi iparűzési adó mértéke 1 százalék, mivel Kiskőrösön a 2021. évben végződő adóévben alkalmazandó önkormányzati rendeletben megállapított adómérték egyébként 2 százalék.

A beszámoló-készítésre kötelezett vállalkozó a 2021. évben kezdődő adóév első napján rendelkezésre álló utolsó, a számvitelről szóló 2000. évi C. törvény szerint készített és elfogadott beszámoló, elfogadott beszámoló hiányában, a becsült mérlegfőösszeg, árbevétel-és létszámadatok, a beszámoló-készítésre nem kötelezett vállalkozó a 2020. évben végződő adóév árbevétel-és létszámadatai, a 2021. évben tevékenységét kezdő vállalkozó esetén a becsült árbevétel-és létszámadatokalapján állapítja meg a mikro-, kis-és középvállalkozás minőségnek való megfelelést.

A Nyilatkozat tartalmazza, hogy mikro-, kis-és középvállalkozásnak minősül, a 639/2020.(XII.22.) Korm. rendelet 1. § szerinti intézkedés külön kormányrendelet szerinti támogatástartalmának megfelelő összeget jogosult igénybe venni átmeneti támogatásként, és 2019. december 31-én nem minősült az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet (a továbbiakban: Atr.) 6. § (4a)-(4b) bekezdése szerinti nehéz helyzetű vállalkozásnak, továbbá - ha azt az adózás rendjéről szóló 2017. évi CL. törvény 1. melléklet 29. pont 1. alpontja szerint nem tette meg - bejelenti a telephelyének címét.

Ha a vállalkozó 2019. december 31-én nehéz helyzetben lévő vállalkozásnak minősült, akkor a nyilatkozatban arról nyilatkozik, hogy olyan mikro- vagy kisvállalkozásnak minősül, amely nem áll az Atr. 6. § (4a) bekezdés c) pontja szerinti eljárás hatálya alatt, továbbá esetében az Atr. 6. § (4a) bekezdés d) pontja szerinti körülmény sem áll fenn.

**Kiskőrös, 2020. január 6.**

**dr. Turán Csaba**

**jegyző**